મોરબીમાં ઔદ્યોગિક એકમો દ્વારા વારંવાર જોખમી કચરાનો જાહેરમાં આડેધડ નિકાલ કરીને પ્રદુષણ ફેલાવતા હોવાની સમયાંતરે ફરિયાદ ઉઠતી હોય છે ત્યારે આ ગંભીર મામલે જિલ્લા કલેકટરે એક પરિપત્ર જાહેર કરીને ઔદ્યોગિક એકમોને પોતાના જોખમી વેસ્ટનો નિકાલ કરતા વાહનોમાં ફરજિયાત જીપીએસ સિસ્ટમ લગાવવાનો આદેશ આપ્યો છે અને જીપીસીબીની તમામ શરતોનું કડકપણે પાલન ન કરાય તો જવાબદાર એકમો સામે પ્રદુષણ એકટ હેઠળ કાર્યવાહી કરવાની તાકીદ કરી છે.